jkorsvik/nowiki_second_scrape_merged huggingface dataset:
Anna Hedenmo

Anna Birgitta Hedenmo (født 21. mars 1961 i Stockholm) er en svensk journalist som er best kjent som nyhetsanker for programmet Aktuellt. 
Andre programmer hun har spilt i er Vi i femman (dommer), SVTs valvaka 2003 i forbindelse med EMU-valget, Boomerang (sommeren 1999), Rapport og Rapport morgon, Debatt (høst 2001 sammen med Lars Wiklund), Milleniet jorden runt (nyttårsdag 1999), Gomorron Sverige (1993–) og Agenda (2008 sammen med Karin Hübinette). 
Før hun kom til Sveriges Television, jobbet hun på Dagens Eko som nyhetsoppleser. Hedenmo er gift og har to barn.


== Eksterne lenker ==
(en) Anna Hedenmo – kategori av bilder, video eller lyd på Commons
Momoiro Clover Z

Momoiro Clover Z (ももいろクローバーZ, Momoiro Kurōbā Zetto, bokstavelig «Rosa kløver Z»; også kalt Momoclo for kort) er en japansk jentegruppe (en idolgruppe). Gruppen ble dannet av Stardust Production i 2008. Gruppen består i dag av fem tenåringsjenter.


== Medlemmer ==


=== Tidligere medlemmer ===
Andre

Runa Yumikawa (弓川留奈, Runa Yumikawa); født 4. februar 1994
Tsukina Takai (高井 つき奈, Tsukina Takai); født 6. juli 1995
Miyū Wagawa (和川 未優, Miyū Wagawa); født 19. desember 1993
Manami Ikura (伊倉 愛美, Manami Ikura); født 4. februar 1994
Sumire Fujishiro (藤白 すみれ, Sumire Fujishiro); født 8. mai 1994
Yukina Kashiwa (柏 幸奈, Yukina Kashiwa); født 12. august 1994


== Diskografi ==


=== Singler ===


=== Album ===


== Videografi ==


== Referanser ==


== Eksterne lenker ==
Offisielt nettsted 
(en) Momoiro Clover Z – kategori av bilder, video eller lyd på Commons 
(en) Momoiro Clover Z på Apple Music 
(en) Momoiro Clover Z på Discogs 
(en) Momoiro Clover Z på Discogs 
(en) Momoiro Clover Z på MusicBrainz 
(en) Momoiro Clover Z på Spotify 
(en) Momoiro Clover Z på Songkick 
(en) Momoiro Clover Z på Last.fm 
(en) Momoiro Clover Z på Genius — sangtekster 
(en) Momoiro Clover Z på AllMusic 
Momoiro Clover Z på Twitter 
Momoiro Clover Z på YouTube 
Offisiell nettside (YouTube)
Jakob Sigurðsson

Jakob Óskar Sigurðsson (født 28. mars 1964) er en islandsk tidligere håndballspiller, og nåværende konsernsjef i Promens International.Sigurðsson, som har 247 landslagskamper og 303 scorede mål for Islands herrelandslag, har deltatt i OL tre ganger for Island: i 1984, 1988 og i 1992.


== Referanser ==


== Eksterne lenker ==
(en) Jakob Sigurðsson – Olympedia 
(en) Jakob Sigurðsson – Sports-Reference (OL-resultater – arkivert)
Haus Sparebank

Haus Sparebank ble etablert i Ytre Arna (Haus) under navnet Haus Præstegjeld Sparebank i 1866. Fire år senere ble Haus herred delt og Bruvik skilt ut som eget herred og prestegjeld. Den nye kommuneorganiseringen fikk imidlertid ingen store konsekvenser for banksameiet. Virksomheten skiftet navn til Haus Sparebank i 1877, men ble til daglig kalt Haus og Bruvik Sparebank. 
Haus Sparebank etablerte filialer på Espeland og Lonevåg i henholdsvis 1936 og 1948. I 1971 fusjonerte virksomheten med Bergens Sparebank, og i 1982 ble begge sammensluttet til Sparebanken Vest i likhet med mange andre banker i Hordaland og Sogn og Fjordane.


== Litteratur ==
Angell, Svein Ivar, m.fl. 1998. Vestlandsreiser. A.s. Centraltrykkeriet
Mjeldheim, Leif. 1966. Haus Sparebank 1866-1966. J. W. Eide A.s. Bergen


== Eksterne lenker ==
Haus Sparebank - oppslagsverket oVe, artikkel av Torgeir Aase, Bergen Byarkiv.
Nadiya

For det europeiske navnet med russisk opprinnelse, se Nadia.Nadiya eller Nadya (arabisk نديّة) er et arabisk kvinnenavn som betyr «mør, delikat». Navnet transkriberes også som Nadiyya og Nadia. Nadiye er en tyrkisk form av navnet.


== Utbredelse ==
Nadiya er et utbredt arabisk kvinnenavn ifølge Dictionary of Arab Names.
Tabellen nedenfor gir en detaljert oversikt over populariteten til kvinnenavnet Nadiya og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Nadya Suleman (f. 1975), amerikansk kvinne kjent for å ha født åttlinger
Nadhiya, indisk skuespiller


== Annen bruk av navnet ==
Nadiya Ke Paar, indisk film fra 1982


== Referanser ==


== Eksterne lenker ==
(en) Behind the Name: Nadiya
(en) Think Baby Names: Nadiya
Adam Matthews

Adam James Matthews (født 13. januar 1992) er en walisisk fotballspiller som spiller for den kypriotiske klubben AC Omonia.
Watt startet karrieren i den engelske Football League Championship-klubben Cardiff og skrev kontrakt med Celtic den 25. februar 2011 på en fireårskontrakt løpende fra 1. juli samme år, og fulgte slik sin lagkamerat Joe Ledley.Han debuterte på Celtics førstelag i en kamp 7. august 2011 da Celltic vant 1–0 over Aberdeen. Han spilte deretter sin første europa-kamp, da han ble satt inn som innbytter da Celltic tapte 2–0 for Atlético Madrid.Han debuterte i Champions League 1. august 2012 da Celtic spilte mot HJK Helsingfors på Celtic Park i den tredje kvalifiseringsrunden.
Han ble utnevnt til månedens unge spiller i Skotsk Premier League 2012–2013 for januar 2013.


== Meritter ==
CelticScottish Premiership (3): 2011–2012, 2012–2013, 2013–2014
Scottish League Cup (1): 2014-2015


== Referanser ==


== Eksterne lenker ==
(en) Adam Matthews – Transfermarkt 
(en) Adam Matthews – national-football-teams.com 
(en) Adam Matthews – WorldFootball.net 
(en) Adam Matthews – Soccerbase.com 
(en) Adam Matthews – FootballDatabase.eu 
(en) Adam Matthews – Soccerway 
(en) Adam Matthews – EU-Football.info 
(en) Adam Matthews – FBref 
(es) Adam Matthews – as.com
Huntonit

Huntonit AS er et norsk selskap som fabrikkerer trefiberplater (halvharde fiberplater og tilsvarende produkter). Navnet skriver seg fra Hunton Bruk ved Gjøvik, som siden begynnelsen av 1930-tallet produserte slike plater under handelsnavnet huntonit. Bedriften har senere gått gjennom flere sammenslåinger, men leverer fortsatt fiberplater til bygginsdustrien, i dag under navnet Huntonit AS.Råvarene til industriproduksjonen består av rundtømmer, sagspon, hunved og flis, og hentes hovedsakelig fra nærområdet.Eiendomsmessig består Huntonit AS av produksjonslokaler på nesten 20 000 m², tomtearealet - eiet er på over 78 000 m².


== Referanser ==


== Eksterne lenker ==
Huntonit AS' hjemmeside
Eeva-Liisa Jor

Eeva-Liisa Sallinen Jor (født 5. juni 1938 i Finland) er en finsk-norsk oversetter og journalist. 
Hun har oversatt bøker av finske forfattere som Antti Tuuri, Leena Krohn og Eeva Joenpelto til norsk, og har redigert antologien Finland forteller for Bokklubben i 1982. Hun er gift med forfatteren og kulturredaktøren Finn Jor, og paret mottok Norsk-finsk kulturpris fra Finsk-norsk kulturinstitutti 1998.


== Referanser ==
Palestinaskjerf

Palestinaskjerf er et tradisjonelt arabisk hodetørkle (kefije) formet som et firkantet skjerf av bomull.

Hodeplagget brukes hovedsakelig av arabiske menn, men også av andre for å beskytte hodet mot direkte sollys eller munnen og øynene mot støv og sand.
Skjerfet har vært et motetilbehør i USA, Japan og andre vestlige land siden slutten av 1980-tallet. I nyere tid er skjerfet blitt tatt i bruk som politisk symbol, for eksempel under demonstrasjoner mot Israels okkupasjon av Palestina.


== Utforming ==
Skjerfet er et hvitt, kvadratisk klede med innvevde mønstre i en annen farge og ofte utstyrt med frynser. Det blir laget av ull, lin eller bomull. Hodeplagget kan være grovt og simpelt eller fint og kostbart. Det danderes på litt forskjellige måter på hodet, men brettes ofte diagonalt og festes med en agal (akal), en type hodering i form av et svart tau som legges dobbelt omkring hodet. Skjerfet kan også vikles tettere rundt hodet hvis en trenger bedre beskyttelse.Skjerfet kommer i flere farger. Svart og hvitt mønster er mest populært i Midtøsten, mens de røde og hvite blir oftest brukt i Jordan og i statene i Persiagulfen.


== Palestinsk nasjonalsymbol ==
Sammen med den voksende palestinske nasjonalidentiteten økte også behovet for å skape palestinske nasjonalsymboler. Det arabiske skjerfet kefije, som brukes av mange arabiske og muslimske grupper, ble tatt i bruk som et slikt symbol. Yasir Arafat relanserte plagget for alvor på 1970-tallet, men palestinaskjerfet var også et symbol på frigjøringskamp på 1930-tallet. Palestinere selv kaller skjerfet med sitt arabiske navn kefije, men i enkelte land i Europa, spesielt i Skandinavia, festet navnet «palestinaskjerf» seg. Dette skjedde til tross for at skjerfet ble brukt av andre arabiske folkegrupper lenge før den palestinske nasjonalbevegelsen oppstod.Årsaken til at den arabiske kefije har fått navnet «palestinaskjerf» av pro-palestinske grupper er trolig et ønske om å vise at palestinerne har sin egen kultur og tradisjon som er forskjellig fra den arabiske.
Moten med «palestinaskjerf» i Norden begynte på 1980-tallet i København, og spredte seg etter hvert til Norge, Sverige og Finland. I Europa er sjalet populært i politiske kretser på venstresiden.


== Referanser ==
Cicero Stadium

Cicero Stadium er et fotballstadion i Eritreas hovedstad Asmara. Stadionet blir brukt av Denden FC, Al-Tahrir FC, Maitemenai, Tesfa FC og City Center. Det eies 100 % av Eritreas Fotballforbund.
Mosaikk (album)

Mosaikk er et musikkalbum med ASA utgitt i 1971. Med unntak av «The House of the Rising Sun» er alt materiale selvskrevet.
Albumet ble spilt inn i Arne Bendiksen Studios og utgitt på RCA Victor (LPNES 304). 


== Sporliste ==
«Verdensteateret» (Asbjørn Krogtoft) (3.04)
«Eva Mari» (Asbjørn Krogtoft) (2.55)
«Candlestick Cove» (Asbjørn Krogtoft) (2.44)
«Lunch» (Asbjørn Krogtoft) (2.51)
«Leiv Eriksons Emigrant Blues» (Asbjørn Krogtoft) (4.00)
«Vakre Vera» (Asbjørn Krogtoft) (2.48)
«Bobby, You're Not Allowed to Die» (Asbjørn Krogtoft) (3.58)
«The House of the Rising Sun» (Trad.) (4.00)
«Mosaikk» (Asbjørn Krogtoft) (2.47)
«Let Me In - Put Me On» (Asbjørn Krogtoft) (2.41)


== Eksterne lenker ==
Mosaikk
Ajmer (delstat)

Ajmer var en delstat i India fra landet ble selvstendig og til den ble en del av Rajasthan i 1956. Byen Ajmer var hovedstad. Delstaten hadde ved folketellingen i 1951 en befolkning på 693 372 og et areal på 6 260 km².Delstaten ble til da Britisk India ble selvstendig 15. august 1947 og provinsen Ajmer-Merwara ble en del av  unionen India. Etter Indias grunnlov av 1950 utgjorde Ajmer en delstat i klasse C. Delstaten sto direkte under sentralregjeringen, som utpekte en delstatsadministrator.
I 1951 ble det holdt valg til en folkevalgt forsamling og en delstatsregjering med en førsteminister ble utnevnt året etter. Ved valget til delstatsforsamlingen i 1951 ble Kongresspartiet største parti med 44,5 % av stemmene og 20 av 30 mandater. All India Bhartiya Jan Sangh (BJS) fikk 12 % og tre mandater, Pursharathi Panchayat (PP) fikk 6,7 % og tre mandater, mens uavhengige kandidater til sammen vant fire mandater på bakgrunn av 34,9 % av stemmene. Haribhau Upadhyaya ble i 1952 delstatens førsteminister.Ajmers territorium var helt omsluttet av Rajasthan. Som følge av States Reorganisation Act ble Ajmer i 1956 slått sammen med delstaten Rajasthan, der Ajmers territorium utgjør en del av distriktet Ajmer.


== Referanser ==
Bilaspur (delstat)

Bilaspur var en delstat i India fra 1948 og til den ble en del av Himachal Pradesh i 1954. Byen Bilaspur var hovedstad. 
Delstaten ble til etter at Britisk India ble selvstendig 15. august 1947 og de mange fyrstestatene sluttet seg til unionen India. Den 15. april 1948 gikk de øvrige fyrstestatene i området sammen og dannet delstaten Himachal Pradesh. På grunn av utbyggingen av Bhakra-demningen ble fyrstestaten Bilaspur holdt utenfor den nye delstaten og gikk i stedet 15. august 1948 inn i India som en egen enhet. Fyrsten, raja Anand Chand ble da delstatsadministrator (chief commissioner), en post han holdt til 1950. Etter Indias grunnlov av 1950 utgjorde Bilaspur en delstat i klasse C. Delstaten sto direkte under sentralregjeringen, som utpekte delstatsadministratoren.
I 1954 ble Bilaspur slått sammen med Himachal Pradesh, der Bilaspur er et distrikt.


== Referanser ==
Chapalasjøen

Chapalasjøen (spansk: Lago de Chapala) er Mexicos største ferskvannsinnsjø. Den ligger på grensen mellom delstatene Jalisco og Michoacán. Innsjøen har to små øyer, Isla de los Alacranes og Isla Mezcala, og en tredje veldig liten øy, La Isla Menor, ved siden av Isla Mezcala.
I jobbetiden i Norge, ble det spekulert i en mislykket utvikling av Chapala som jernbaneknutepunkt og rekreasjonsområde, «et nytt Monte Carlo». Det skulle bygges en åtte kilometer lang demning mot sjøen, innvunnet land skulle utparselleres, og et casino, automobilklubb og yacht-klubb skulle også bli bygget. Det eneste «minnet» er navnet Christiania på en bydel/gate? ved sjøkanten,


== Referanser ==


== Eksterne lenker ==
(en) Lake Chapala – kategori av bilder, video eller lyd på Commons
Lerma (elv)

Lerma er Mexicos nest lengste elv. Den er 750 kilometer lang og har utspring fra Lermalagunen, nær Almoloya del Río på Det meksikanske platå. Elva renner igjennom delstaten Jalisco og ut i Chapalasjøen.
Tour of Oman 2013

Tour of Oman 2013 var den 4. utgaven av sykkelrittet Tour of Oman. Det ble arrangert fra 11. februar til 16. februar 2013 i Oman. Rittet var del av Asiatouren i landeveissykling 2012-13.
Rittet ble vunnet av Chris Froome foran Alberto Contador og Cadel Evans. Froome vant i tillegg en etappe (+ en andreplass) og poengtrøya. Peter Sagan vant flest etapper med to. Kenny Elissonde vant ungdomstrøya og endte på 8.-plass sammenlagt i rittet. Bobbie Traksel vant kombinasjonstrøya etter mange dager i brudd, mens BMC Racing Team til slutt vant lagkonkurransen.  


== Lag og deltagere ==


== Etapper ==


=== Mandag 11. februar – 1. etappe ===
Al Musannah – Sultan Qaboos University, 162 km


=== Tirsdag 12. februar – 2. etappe ===
Bidbid – Al Bustan, 146 km


=== Onsdag 13. februar – 3. etappe ===
Nakhal Fort – Wadi Dayqah Dam, 190 km


=== Torsdag 14. februar – 4. etappe ===
Samail – Jabal Al Akhdhar, 152,5 km


=== Fredag 15. februar – 5. etappe ===
Al Alam Palace – Ministry of Housing in Boshar, 144 km


=== Lørdag 6. februar – 6. etappe ===
Hawit Nagam Park – Matrah Corniche, 144 km


== Resultater ==


=== Etappe for etappe ===


=== Sammenlagt ===


=== Poengtrøya ===


=== Ungdomstrøya ===


=== Lag ===


=== Kombinasjonstrøya ===


== Eksterne lenker ==
Offisielt nettsted 
(en) Tour of Oman 2013 - ProCyclingStats
Stratonike av Makedonia

Stratonike (gresk: Στρατoνικη; 200-tallet f.Kr.) var datter av Antiokos I Soter (281–261 f.Kr.), konge av Selevkideriket, og Stratonike av Syria.
Stratonike, oppkalt etter sin mor, ble gift med Demetrios II Aitolikos (278–229 f.Kr.), konge av Makedonia. Hun fødte ham en datter ved navn Apama en gang rundt 250 f.Kr. Perioden for deres ekteskap er ikke kjent, men det synes som om hun oppholdt seg i Makedonia fram til 239 f.Kr. Da forlot hun Demetrios II i avsky etter at han hadde tatt til seg en andre hustru, Fthia, datter av Olympias II av Epirus. Hun reiste da til Syria.
I Syria forsøkte hun forgjeves å få sin nevø Selevkos II Kallinikos (246–225 f.Kr.) til å hevne den fornærmelse hun var blitt utsatt for ved å erklære krig mot den makedonske kongen. I henhold til en annen redegjørelse håpet hun på å overtale Selevkos til gifte seg med henne, men monarken var helt og holdent opptatt av å gjenerobre Babylonia og de østlige provinsene av riket. Mens han var opptatt i øst, grep Stratonike, som en prinsesse av Selevkideriket, anledningen til å gjøre opprør mot ham i Antiokia, men da Selevkos kom vestover igjen ble hun forvist fra byen av dens borgere. Hun søkte da tilflukt østover i byen Seleukia ved bredden av Tigris. Selevkos fulgte etter, beleiret byen, tok henne til fange og fikk henne henrettet. Kanskje i år 235 f.Kr.


== Referanser ==


== Litteratur ==
«Stratonice (4)» Arkivert 24. januar 2015 hos Wayback Machine. i: Smith, William (red.) (1867): Dictionary of Greek and Roman Biography and Mythology, Boston
Gabelko, O.L. & Kuzmin, Yu.N. (2008): «Matrimonial Policy of Demetrius II of Macedonia. New Solutions of Old Problems» i: Vestnik drevnej istorii 264, s. 141-164


== Eksterne lenker ==
«Stratonice II», Livius.org
«Stratonice of Macedon», Seleucid-genealogy.com
Guðmundur Kamban

Guðmundur Kamban, opprinnelig Jónsson (født 8. juni 1888 Litlabæ på Álftanesi på Island, skutt 5. mai 1945 i København i Danmark) var en islandsk dramatiker, regissør og forfatter. 


== Liv og virke ==


=== Bakgrunn ===
Han ble født i nærheten av Reykjavík som sønn av kjøpmann Jon Hallgrimsson og Guðny Jónsdóttir Pálsson. Han ble student, og arbeidet i studietiden som journalist i en islandsk avis. 
I 1910 begynte han studier ved Københavns Universitet, hvor han spesialiserte seg i litteratur.


=== Forfatter ===
I 1914 debuterte han med skuespillet Hadda Padda som samme år fikk urpremiere på Det Kongelige Teater og ble hyllet av litteraturkritikeren Georg Brandes. I 1915 flyttet han til New York, og giftet seg her med en av skuespillerne i Hadda Padda – Agnete Jensen Egeberg. De fikk en datter i 1921. Det lyktes ikke Kambam å etablere seg i USA, og i 1917 flyttet han tilbake til København med sin kone. Etter USA-oppholdet ble han en innbitt samfunnskritiker, ikke minst når det gjaldt samfunnets inhumane behandling av kriminelle.
I 1920 fikk han suksess på Dagmarteatret med stykket Vi mordere og ble ansatt som regissør ved samme teater. Stykket ble også vist i Oslo, hvor hovedrollen Norma, ble spilt av Johanne Dybwad. Kamban skrev også historiske romaner, basert på de islandske sagaer, deriblant Skálholttrilogien (1930-1932). I 1923 regisserte han filmen om Hadda Padda og i 1926 Det sovende hus.Han flyttet til London i 1934, og ble samme år æresdoktor i Island. I 1935 dro han videre til Berlin og vendte i 1938 tilbake til København. 
Under okkupasjonen av Danmark mottok Kamban tyske forskningsmidler, og ble heretter sett på som kollaboratør. Da de tyske styrkene kapitulerte den 5. mai ble han etter et håndgemeng skutt i sitt hjem av danske motstandsfolk. Hans lik ble siden ført til Island, hvor det ble begravet på Fossvogur kirkegård.


== Referanser ==


== Eksterne lenker ==
(en) Guðmundur Kamban på Internet Movie Database 
(da) Guðmundur Kamban på Filmdatabasen 
(da) Guðmundur Kamban på danskefilm.dk 
(da) Guðmundur Kamban på danskfilmogtv.dk 
(en) Guðmundur Kamban hos The Movie Database 
(en)  We murderers; a play in three acts, The Literature Collection
(en) Hadda Pada by Guðmundur Kamban, gutenberg.org
Bjarni Guðmundsson

Bjarni Ólafur Guðmundsson (født 5. januar 1957) er en islandsk tidligere håndballspiller.Guðmundsson har spilt landslagshåndball for Island, og står notert med 195 kamper og 386 scoringer. Guðmundsson deltok også for Island i OL i 1984.


== Referanser ==


== Eksterne lenker ==
(en) Bjarni Guðmundsson – Olympedia 
(en) Bjarni Guðmundsson – Sports-Reference (OL-resultater – arkivert)
Diffusjonsflamme

Diffusjonsflamme er hvor brensel blir omgjort til gass enten fra fast stoff (pyrolyse) eller fra væske (fordamping). Flammen kan da bare oppstå der hvor den brennbare gassen er i kontakt med oksygen. Dette medfører at en diffusjonsflamme kan ses på som hul. Inne i flammen er det ren gass som trenger oksygen for å kunne forbrenne. En måte å forestille seg dette på kan være se for seg en ballong. Luften inne i ballongen representerer branngassene og gummien representerer den hinnen hvor gassen blandes med luft. Da vil det kun være gummien i ballongen som kan brenne og ikke luften. Flammen er således hul.


== Eksterne lenker ==
«Diffusjonsflamme» hos Kollegiet for brannfarlig terminologi
Forblandet flamme

Forblandet flamme oppstår når oksygen blandes inn i den brennbare gassen før den antennes. Det oppstår da en nesten gjennomsiktig blålig flamme. Det er denne typen flammer vi ser i sveiseapparater og i primuser. Det er en mekanisme lenger inn i apparatet som blander oksygen inn i gassen, slik at den allerede har en tilnærmet optimal blanding når den strømmer ut. Dette kalles for en ejektorvirkning.


== Eksterne lenker ==
«Forblandet flamme» hos Kollegiet for brannfarlig terminologi
Brynjar Kvaran

Brynjar Kvaran (født 16. januar 1958) er en islandsk tidligere håndballspiller.Kvaran har spilt landslagshåndball for Island, hvor han står notert med 116 kamper. Kvaran deltok også for Island i OL i 1984 og i 1988.


== Referanser ==


== Eksterne lenker ==
(en) Brynjar Kvaran – Olympedia 
(en) Brynjar Kvaran – Sports-Reference (OL-resultater – arkivert)
Studio 54

Studio 54 er et Broadway-teater og tidligere diskotek-nattklubb som ligger på 54th Street i Midtown Manhattan i New York City. Bygningen åpnet i 1927 som Gallo Operahus. Det opererte som et underholdningssted under forskjellige navn frem til 1942, da CBS begynte å bruke det som et radio- og TV-studio kalt Studio 52.Steve Rubell og Ian Schrager åpnet i 1977 en nattklubb i bygningen, og beholdt mange tidligere TV- og teatralske sett og navnga den for gaten sin. Klubben ble åpnet på toppen av disco-dans- og musikktrenden, og ble verdensberømt, kjent for sine kjendisgjestelister, restriktive (og subjektive) inngangsregler (basert på ens utseende og stil), utbredt ulovlig rusmiddelbruk, og åpenlys seksuell aktivitet i klubbens beryktede balkong og kjeller VIP-rom. Klubben ble lagt ned etter at grunnleggerne ble dømt for skatteunndragelse i 1980. De solgte klubben til Mark Fleischman, som gjenåpnet den, og solgte den deretter i 1984 til nye eiere, som stengte den i 1986.
Diskoteket ble skildret i filmen 54, utgitt i 1998.


== Referanser ==


== Eksterne lenker ==
(en) Offisielt nettsted 
(en) Studio 54 – kategori av bilder, video eller lyd på Commons
Einar Þorvarðarson

Einar Örn Þorvarðarson (født 12. august 1957) er en islandsk tidligere håndballspiller. Þorvarðarson er nå generalsekretær i Islands håndballforbund.Þorvarðarson, som var målvakt, har spilt landslagshåndball for Island, hvor han står notert med 227 kamper. Þorvarðarson deltok også for Island i OL i 1984 og i 1988.


== Referanser ==


== Eksterne lenker ==
(en) Einar Þorvarðarson – Olympedia 
(en) Einar Þorvarðarson – Sports-Reference (OL-resultater – arkivert)
Szuper Beton

Utensilnord Ora24.eu er et irsk-italiensk sykkellag. Laget hadde status som profesjonelt kontinentallag fra 2010 til 2012.


== Ryttere 2012 ==


== Eksterne lenker ==
Offisielt nettsted
Ålholm stasjon

Ålholm stasjon er en S-togs-stasjon på Ringbanen. Den går under Roskildevej ca. 300 meter øst for Ålholm Plads og ble åpnet 8. januar 2005.
Anleggelsen av stasjonen har betydd, at man har plassert en lysreguleret fotgjengerovergang for passasjerer, som må krysse Roskildevej.
På den østlige enden av plassen foran er det en overbygget sykkelparkering – dels også avlåst. Nede på perrongene har man dessuten bak overbygget satt opp sykkelholdere, hvor syklene står under et halvtak. Men fordi stasjonen er bygget nedsenket i forhold til resten av området, så kommer den også i le for veggene bak.
Stasjonen har to trapper fra veien og ned til hver perrong: En kort trappe, som dreier og går ut til perrongen. Dessuten en lang og ikke fullt så bratt trappe med ramper, som fører ned til sykkelparkeringen.
TPB AFK

TPB AFK: The Pirate Bay Away From Keyboard er en svensk dokumentarfilm om fildelingsnettstedet The Pirate Bay, regissert av Simon Klose. Den ble utgitt 8. februar 2013 og følger tre sentrale personer i The Pirate Bay – Peter Sunde, Gottfrid Svartholm Warg og Fredrik Neij – i tidsrommet sommeren 2008 til 25. august 2012.


== Om filmen ==
Innspillingen av TPB AFK startet i 2008 og endte i 2012. Premieren av filmen ble holdt på Filmfestivalen i Berlin 8. februar 2013, og ble samtidig lagt ut til gratis nedlasting på The Pirate Bay og på YouTube. Filmen er utgitt under Creative Commons (CC BY-NC-SA 3.0), noe som betyr at filmen kan spres fritt, og en kortere versjon er tilgjengelig for å foreta alternative endringer..
26. februar 2013 ble filmen vist på SVT 1. I Norge ble filmen tilgjengelig på NRK 27. februar 2013 under tittelen «Slaget om Pirate Bay».


== Referanser ==


== Eksterne lenker ==
Offisielt nettsted 
(en) TPB AFK – kategori av bilder, video eller lyd på Commons 
(en) TPB AFK på Internet Movie Database 
(sv) TPB AFK i Svensk Filmdatabas 
(da) TPB AFK i Danmark Nationale Filminstitut 
(nl) TPB AFK på MovieMeter 
(en) TPB AFK på AllMovie 
(en) TPB AFK på Rotten Tomatoes